Diari Oficial de la Generalitat Valenciana


Sumari del DOGV 7390, del 28-10-2014 (2014/9658)

Bases per al concurs d'una plaça d'inspector de policia local pel torn de mobilitat.
------------------------------------------------------------------------------------

### Dades del document

Número de DOGV
:   7390

Data del DOGV
:   28-10-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/9658


Data del document
:   30-07-2014

Organisme emissor
:   Ajuntament de Benetússer

Tipus de document
:   Anunci

Anàlisi jurídica

 Descriptors 

:   * Benetússer
    * concurs administratiu

Bases per al concurs d'una plaça d'inspector de policia local pel torn de mobilitat. [2014/9658]  
Mitjançant el Decret d'Alcaldia número 830/2014, s'han aprovat les bases que han de regir el concurs per a la provisió d'un lloc de treball d'inspector de la policia local pel torn de mobilitat.  
  
Bases que han de regir el concurs per a la provisió d'un lloc de treball d'inspector de la policia local pel torn de mobilitat  
  
1. Objecte de la convocatòria  
És objecte d'esta convocatòria la selecció, pel torn de mobilitat, d'un lloc d'inspector de la policia local, màxima categoria existent en la plantilla, inclòs en l'oferta d'ocupació pública de 2013. Les característiques del lloc són:  
- Funcions del lloc: cap de la policia local.  
- Complement de destinació: nivell 26.  
- Tipus de provisió: mobilitat.  
- Grup de funcionaris: A2, d'acord amb l'article 76 de la Llei 7/2007 (abans, grup B, article 25 de la Llei 30/1984, i article 20 de la Llei 6/1999, de la Generalitat Valenciana).  
- Subescala: servicis especials.  
- Classe: policia local i els seus auxiliars.  
- Categoria: tècnica.  
  
2. Condicions dels aspirants  
Per a participar en el concurs de mobilitat s'han de reunir els requisits següents, referits al dia en què finalitze el termini d'admissió de sol·licituds:  
a) Ser funcionari de carrera, de la categoria que es convoca, és a dir, integrat en la subescala de servicis especials, classe policia local (escala tècnica), categoria d'inspector, de qualsevol municipi de la Comunitat Valenciana.  
b) Haver estat, almenys, dos anys com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni defecte físic que li impedisquen l'exercici normal de les funcions pròpies de l'escala i de la categoria, d'acord amb el barem d'exclusions mèdiques aplicable.  
e) No estar suspés, ni inhabilitat en ferm, per a l'exercici de funcions públiques. Si es produïx la suspensió o la inhabilitació amb posterioritat a la resolució del concurs de mobilitat per un procediment iniciat amb anterioritat a la data de convocatòria del concurs, es consideraran anul·lades totes les actuacions referides a l'aspirant.  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o d'emergència.  
g) Qualsevol altre requisit establit per a la mobilitat dels funcionaris de la policia local.  
  
3. Presentació d'instàncies i documentació annexa  
Les instàncies per a formar part d'esta convocatòria s'han d'adreçar a l'alcaldessa presidenta de l'Ajuntament de Benetússer i s'han de presentar en el Registre General, o mitjançant alguna de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació d'instàncies és de 20 dies naturals, comptadors des de l'endemà de la publicació de l'extracte d'esta convocatòria en el Boletín Oficial del Estado.  
Les bases seran publicades en la pàgina web de l'Ajuntament, en el Diari Oficial de la Comunitat Valenciana i en el Butlletí Oficial de la Província de València. S'enviarà una còpia d'estes a l'Institut Valencià de Seguretat Pública i Emergències.  
Les instàncies aniran acompanyades de:  
a) Justificant d'haver ingressat els drets d'examen, els quals es fixen en 39,19 euros. En el justificant caldrà fer constar la identitat de la persona interessada, així com el procés selectiu en què pretén participar.  
Els drets d'examen s'abonaran per transferència bancària en el compte obert a nom de l'Ajuntament en La Caixa: ES48 9629 9581 3534 6716 0380.  
b) Fotocòpia compulsada del document nacional d'identitat.  
c) Pel fet de tractar-se d'una convocatòria per mobilitat, s'haurà de presentar la relació de mèrits al·legats per l'aspirant i la documentació acreditativa d'estos mèrits, degudament confrontats.  
Les persones que vulguen formar part del procés selectiu han de manifestar en la sol·licitud que reunixen totes les condicions exigides en estes bases, referides a la data de finalització del termini de presentació d'instàncies.  
  
4. Admissió d'aspirants  
Una vegada finalitzat el termini de presentació d'instàncies, mitjançant una resolució de l'Alcaldia, s'aprovarà la llista provisional d'aspirants admesos i exclosos.  
La llista es publicarà en el Butlletí Oficial de la Província de València i en la pàgina web de l'Ajuntament. A partir de l'endemà de la publicació de la llista en el Butlletí Oficial de la Província de València es concedirà un termini de 10 dies hàbils perquè es puguen formular reclamacions o esmenar els defectes que hagen motivat l'exclusió.  
  
No obstant això, els errors de fet es podran esmenar en qualsevol moment, d'ofici o a petició de la persona interessada.  
Una vegada transcorregut el termini esmentat, i si no s'hi han formulat reclamacions, les llistes provisionals esdevindran definitives, mitjançant una nova resolució, que serà publicada en el Butlletí Oficial de la Província de València i amb anunci en la pàgina web de l'Ajuntament, on s'indicarà la composició del tribunal qualificador i la data, el lloc i l'hora de realització de la prova psicotècnica.  
En cas contrari, una vegada resoltes les reclamacions i les esmenes, l'Alcaldia elevarà les llistes a definitives mitjançant una nova resolució, que serà publicada en els mateixos termes que l'anterior.  
  
5. Tribunal qualificador  
Estarà integrat per les persones següents, totes elles amb veu i vot:  
  
President: un funcionari de carrera de la policia local, d'igual o superior categoria al lloc convocat.  
Secretari: el de la corporació, o funcionari en qui delegue, que actuarà, a més, com a vocal.  
Vocals:  
- Un representant designat per la direcció general de la Generalitat competent en policia local.  
- Un representant designat per la direcció general de la Generalitat competent en Administració local.  
- Un funcionari de la corporació d'igual o superior categoria. En cas de no ser possible el seu nomenament entre els funcionaris de la corporació, serà substituït per un funcionari de carrera d'una altra corporació de la Comunitat Valenciana, d'igual o superior categoria al lloc convocat, preferentment de la policia local.  
- Dos funcionaris de carrera de la policia local d'una altra corporació de la Comunitat Valenciana, d'igual o superior categoria al lloc convocat.  
Cada proposta o nomenament de vocal implica també la designació d'un suplent, amb els mateixos requisits i condicions.  
Es nomenaran assessors del tribunal per a les proves psicotècniques i mèdiques.  
El tribunal no es podrà constituir ni actuar sense l'assistència de la meitat més un dels seus membres, titulars o suplents.  
A tots els efectes, el tribunal tindrà la categoria segona, d'acord amb el que disposa el Reial Decret 462/2002, de 24 de maig, tant respecte de les assistències dels membres del tribunal com de les dels seus assessors i col·laboradors.  
  
6. Començament i desenvolupament de les proves i del concurs  
Els aspirants seran convocats per a la realització de les proves psicotècnica i mèdica, abans de la valoració dels mèrits.  
Una vegada convocats a la prova psicotècnica per mitjà de la resolució d'aprovació de la llista definitiva d'admesos i exclosos, segons l'apartat quart d'estes bases, no caldrà publicar successius anuncis de celebració de proves en el butlletí oficial, de manera que només caldrà anunciar-les en la pàgina web de l'Ajuntament.  
Les proves psicotècnica i de reconeixement mèdic es faran d'acord amb els barems establits en els annexes II.B i III de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana, en les proves físiques, les psicotècniques i el reconeixement mèdic (DOGV 5148, 02.12.2005).  
El concurs de mèrits es regirà pel barem establit en l'Ordre de 23 de novembre de 2005, de la Conselleria de Justícia, Interior i Administracions Públiques, competent en matèria de policia (DOGV 5148, 02.12.2005), per la qual s'aprova el barem general d'aplicació al torn de mobilitat.  
Al desenrotllament del concurs és aplicable l'article 22 del Decret 88/2001, de 24 d'abril, del Consell, pel qual s'establixen les bases i els criteris generals uniformes per a la selecció, la promoció i la mobilitat de totes les escales i categories dels policies locals i dels auxiliars de la policia local de la Comunitat Valenciana.  
  
7. Resolució del concurs  
El tribunal farà públic l'ordre de puntuacions obtingudes, i elevarà la proposta de nomenament a l'òrgan competent de l'aspirant seleccionat.  
  
8. Presentació de documents  
L'aspirant proposat pel tribunal haurà d'aportar a la corporació, en el termini de 20 dies hàbils des de la publicació de la resolució adoptada, la documentació que s'indica.  
Atés que l'aspirant té la condició de funcionari de carrera, quedarà exempt de justificar documentalment les condicions generals, a les quals es referix la base segona, que ja hagueren sigut aprovades per a obtindre el nomenament anterior. En qualsevol cas, haurà de presentar l'original i una fotocòpia confrontada del nomenament com a funcionari de carrera i del títol acadèmic exigit.  
  
9. Nomenament i cessament  
Una vegada presentada la documentació exigida i una vegada efectuat el nomenament com a inspector de la policia local de l'Ajuntament de Benetússer per l'Alcaldia, la persona cessarà en el lloc de treball que ocupava i prendrà possessió d'acord amb els articles 23 i 24 del Decret 88/2001, de 24 d'abril, del Consell.  
  
10. Incidències i normativa aplicable  
El tribunal queda autoritzat per a resoldre els dubtes que s'hi presenten i per a prendre els acords necessaris per al bon ordre del procés selectiu en tot allò que no estiga previst en estes bases.  
Este procediment s'ha d'ajustar al que disposen estes bases, així com a la normativa de selecció i règim jurídic de la policia local de la Comunitat Valenciana.  
  
11. Recursos  
Contra estes bases i els actes administratius dictats per a desplegar-la, que posen fi a la via administrativa, es podrà interposar recurs potestatiu de reposició en el termini d'un mes des de la seua publicació, sense perjuí de la seua impugnació directa davant de la jurisdicció contenciosa administrativa, en el termini de dos mesos comptats a partir del dia següent al de la referida publicació, de conformitat amb la Llei 30/1992, de 26 de novembre.  
Contra els actes del tribunal, de conformitat amb el que preveu l'article 114 de la Llei 30/1992, de 26 de novembre, es podrà interposar recurs d'alçada. Este recurs s'interposarà davant del tribunal o de l'Alcaldia en el termini d'un mes si l'acte és exprés i de tres mesos si no ho és.   
  
Benetússer, 30 de juliol de 2014.- L'alcalde en funcions: Miguel A. Madrero Tarancón.